|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Jordanijos vėliava.  Proporcijos: 1:2
**Jordanijos vėliava** buvo įteisinta 1928 m. balandžio 16 d. Jos pagrindą sudaro vėliavos, naudotos 1916 m. arabų sukilimo metu prieš Osmanų imperiją, spalvos. Jordanijos vėliava keturspalvė, kurią sudaro trys horizontalios spalvos – juoda, balta ir žalia – bei septynkampė žvaigždė raudoname trikampyje.

Simbolika
---------

Jordanijos vėliava yra sudaryta iš trijų horizontalių lygių juostų – juodos spalvos viršuje, baltos viduryje ir žalios apačioje – bei baltos septynkampės žvaigždės, esančios ant lygiašonio raudono trikampio kairėje vėliavos pusėje. Šios keturios spalvos naudojamos daugelio arabų valstybių vėliavų. Pavyzdžiui, Kuveito, Palestinos, Egipto, Libijos, Sirijos, Vakarų Sacharos ir kitų arabų tautų vėliavose.

Horizontalios spalvos simbolizuoja tris arabų kalifatus. Juoda simbolizuoja Abasidų kalifatą, balta – Omejadų kalifatą, o žalia spalva – Fatimidų kalifatą. Kairėje vėliavos pusėje esantis raudonos spalvos lygiašonis trikampis simbolizuoja valdančiąją Hašimitų dinastiją bei kraują, pralietą arabų sukilimo prieš osmanus metu.

Balta septynkampė žvaigždė raudoname trikampyje simbolizuoja arabų vienybę bei septynias pirmosios Korano suros eilutes, minimas knygos pradžioje. Žvaigždė simbolizuoja ištikimybę vienam Dievui, žmogiškumą, nuolankumą, tautinę dvasią, dorybę, socialinį teisingumą ir troškimų siekimą. Taip pat dauguma tiki, kad žvaigždė simbolizuoja septynias kalvas, ant kurių buvo pastatyta Jordanijos sostinė Amanas.

Istorija
--------

Iki 1916 m. kai Jordanijos teritorija dar tebepriklausė Osmanų imperijai, buvo naudojama to meto Osmanų imperijos vėliava (dabartinės Turkijos respublikos vėliavos variantas). Arabų sukilimo metu buvo naudojama vėliava, panaši į dabartinę, tik skyrėsi spalvų išdėstymas ir proporcijos.
1921–1928 m. tuometinės Transjordanijos vėliavą sudarė labai panašios vėliavos variantas, tiktai raudonajame trikampyje nebuvo baltos septynkampės žvaigždės. Tuo metu egzistavusi Transjordanijos vėliava šiuo metu yra oficiali Palestinos valstybės vėliava.

* Jordanijos vėliava Osmanų Imperijos laikais (iki 1916 m.)Jordanijos vėliava Osmanų Imperijos laikais (iki 1916 m.)
* Arabų sukilimo metu (1916–1918) naudota vėliavaArabų sukilimo metu (1916–1918) naudota vėliava
* Transjordanijos vėliava, naudota 1921–1928 m.Transjordanijos vėliava, naudota 1921–1928 m.

Kitos vėliavos
--------------

* Jordanijos sostinės Amano vėliavaJordanijos sostinės Amano vėliava
* Jordanijos karinio laivyno vėliavaJordanijos karinio laivyno vėliava
* Jordanijos karališka vėliavaJordanijos karališka vėliava

**Azijos valstybių vėliavos**

|  |
| --- |
| Afganistanas · Armėnija · Azerbaidžanas · Bahreinas · Bangladešas · Brunėjus · Butanas · Filipinai · Gruzija · Indija · Indonezija · Irakas · Iranas · Izraelis · Japonija · Jemenas · Jordanija · JAE · Kambodža · Kataras · Kazachija · Kinija · Kipras · Kirgizija · Kuveitas · Laosas · Libanas · Malaizija · Maldyvai · Mianmaras · Mongolija · Nepalas · Omanas · Pakistanas · Pietų Korėja · Rusija · Rytų Timoras · Saudo Arabija · Singapūras · Sirija · Šiaurės Korėja · Šri Lanka · Tadžikija · Tailandas · Taivanas · Turkija · Turkmėnija · Uzbekija · Vietnamas
Abchazija · Kalnų Karabachas · Honkongas · Makao · Palestina · Pietų Osetija |
| **Valstybių atributika:** Valstybinių vėliavų galerija · Valstybiniai himnai · Herbai |

 


|  |  |
| --- | --- |
|  | **Vikiteka: Jordanijos vėliava** – vaizdinė ir garsinė medžiaga  |